รู้สึกว่าตัวเองเป็นตกขาวนะคะ แต่อาทิตย์ที่ผ่านมาได้มีเลือดปนออกมาด้วยค่ะ เลือดเพียงเล็กน้อยนะคะแต่เพิ่งสังเกตูเห็นค่ะ เลยอยากรู้ว่าอันตรายไหมคะ เกี่ยวกับการทานวิตามินซีรึเปล่าคะ อ๋อ หนูเป็นประจำเดือนมาไม่ปกติด้วยนะคะคือไม่ได้มาทุกเดือนอ่ะค่ะ บางที3เดือนถึงจะมาสักครั้งนึงอ่ะค่ะ หนูเลิกกับแฟนไปเกือบ 10 ปีแล้วค่ะ เลยหาสาเหตุของการมีเลือดออกไม่ได้ค่ะ หนูควรทำยังไงดีคะ
สวัสดีค่ะ อาการตกขาวปนเลือดออกมานั้น อาจจะมีสาเหตุมาจาก การมีการติดเชื้อของช่องคลอดหรือปากมดลูกจากเชื้อแบคทีเรีย เชื้อรา เชื้อโพรโทซัว การมีเนื้องอกที่ปากมดลูกหรือมดลูก ฮอร์โมนจากรังไข่ไม่สมดุล เนื้องอกที่รังไข่ชนิดสร้างฮอร์โมน ผลข้างเคียงจากการใช้ยาคุมกำเนิด เป็นต้นส่วนการรับประทานวิตามินซีนั้น ไม่น่าทำให้มีเลือดออกผิดปกติทางช่องคลอดได้ค่ะ สามารถทานได้อย่างปลอดภัยภายในขนาดที่ข้างฉลากกำหนดแนะนำการไปพบแพทย์เพื่อตรวจหาสาเหตุเลือดออกผิดปกติทางช่องคลอดและประจำเดือนที่มาไม่สม่ำเสมอร่วมด้วยดังกล่าวมา หากไม่ได้มีเพศสัมพันธ์มาเป็น 10 ปีแล้วก็อาจจะนึกถึงสาเหตุเกี่ยวกับการตั้งครรภ์ได้น้อย ระหว่างนี้ไม่สวนล้างช่องคลอด ไม่ซื้อยาปรับฮอร์โมนใดๆมาใช้เอง